Diari Oficial de la Generalitat Valenciana


Sumari del DOGV 8524, del 08-04-2019 (2019/2821)

Informació pública de la sol·licitud d'autorització administrativa prèvia, autorització administrativa de construcció i declaració, en concret, d'utilitat pública, corresponent al projecte d'instal·lació elèctrica en el terme municipal de Castalla. Expedient ATLINE/2018/55/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/2821


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia, autorització administrativa de construcció i declaració, en concret, d'utilitat pública, corresponent al projecte d'instal·lació elèctrica en el terme municipal de Castalla. Expedient ATLINE/2018/55/03. [2019/2821]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 54 de la Llei 24/2013, de 26 de desembre, del sector elèctric; en els articles 125 i 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa prèvia i la declaració en concret d'utilitat pública de la instal·lació elèctrica que s'indica:  
Peticionari: Iberdrola Distribución Eléctrica, SAU, CIF núm. A-95075578, amb domicili a l'av. San Adrián, núm. 48, 40645 Bilbao (Biscaia).  
Objecte de la sol·licitud: sol·licitud d'autorització administrativa prèvia, autorització administrativa de construcció i declaració en concret d'utilitat pública de la línia elèctrica a 132 kV, doble circuit, denominada E/S ST Castalla de L/ 132 kV (SC) Ibi-Villena.  
Emplaçament: terme municipal de Castalla, província d'Alacant.  
  
Documents sotmesos a informació pública:  
- Projecte. Denominació: projecte de la línia elèctrica a 132 kV, doble circuit, denominada E/S ST Castalla de L/ 132 kV (SC) Ibi-Villena.  
- Relació de béns i drets afectats.  
Pressupost: 496 828,82 ?.  
Característiques principals:  
- Tensió 132 kV.  
- Longitud: 1.777 m.  
- Inici: suport núm. 69 (terme municipal de Castalla).  
- Final: ST Castalla.  
- Capacitat transport: 236/275 (MVA/circuit respectivament estiu i hivern).  
- Tipus conductor: 147-AL1/34-ST1A (LA-180).  
Els projectes seran exposats per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè siga coneguda per tota la gent i perquè totes aquelles persones físiques o jurídiques que es consideren afectades en els seus drets puguen examinar la documentació detallada en l'adreça electrònica indicada o, presencialment, en el Servei Territorial d'Indústria i Energia, situat al c/ Churruca, 29 d'Alacant, així com dirigir al servei territorial esmentat les al·legacions que es consideren oportunes en el termini de 20 dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent http://www.gva.es/es/inicio/procedimientos'id\_proc=18508&version=amp, o, a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones interessades interposar els recursos procedents contra la resolució definitiva del procediment.  
  
Alacant, 31 de gener de 2019.- El cap del Servei Territorial d'Indústria i Energia: Matías P. Mas Gisbert.